मसूरिया पहाड़ी स्थित बाबा रामदेव मंदिर में सोमवार रात से जातरूओं के पहुंचने का क्रम शुरू हो गया था। मंगलवार तडक़े महाआरती शुरू होने से पूर्व ही करीब एक लाख से अधिक लोग कतारों में लग गए। मंदिर से काफी दूरी तक लम्बी कतार लगी रही। जगह-जगह बैरिकेड्स लगाकर पुलिस लोगों को नियंत्रित करने की मशक्कत में जुटी रही। हाथों में पताका थामे बाबा के जयकारे लगाते हुए भक्त देश के विभिन्न हिस्सों से जोधपुर पहुंचे। बताया गया है कि यह पहला अवसर है जब मंदिर प्रांगण के बाहर सडक़ों पर भी हजारों श्रद्धालुओं की लम्बी कतारें लग गई। मेला आयोजन समिति से जुड़े लोगों का कहना है कि उन्होंने कभी एक साथ इतने श्रद्धालु नहीं देखे।